b'\n_START_ARTICLE_\nVarnostni list\n_START_PARAGRAPH_\nVarnostni list je dokument, ki vsebuje varnostne podatke o dolo\xc4\x8deni snovi oziroma kemikaliji. Podaja podatke o istovetenju snovi, nevarnih lastnostih, ukrepih ob po\xc5\xbearu, nevarnosti za zdravje, skladi\xc5\xa1\xc4\x8denju in ravnanju s snovjo ... Predstavlja pomembne informacije za osebje, ki prihajajo v stik z doti\xc4\x8dno snovjo (na primer delavci v obratih, kjer se snov uporablja) in za zdravstveno osebje, ki oskrbi posameznika, \xc4\x8de je pri\xc5\xa1lo do nevarnih zdravstvenih stanj zaradi vpliva te snovi. Varnostni list primarno ni namenjen za splo\xc5\xa1ne uporabnike, ki na primer uporabljajo kon\xc4\x8dne izdelke, ki vsebujeo doti\xc4\x8dno kemikalijo, temve\xc4\x8d za osebje, ki na delovnem mestu prihajajo v stik s snovjo._NEWLINE_Posamezne dr\xc5\xbeave imajo oblikovane svoje zahteve glede vsebine in oblike varnostnega lista. Zakonodaja Evropske unije zahteva, da so na varnostnem listu ter na nalepki za vsako nevarno snov navedeni R-stavki, S-stavki in nevarnostni simboli._NEWLINE_V Sloveniji mora vsak zavezanec (pravna ali fizi\xc4\x8dna oseba), ki proizvaja nevarno snov (po definiciji v Zakonu o kemikalijah) ali jo vna\xc5\xa1a v Slovenijo za poklicno uporabo, na Urad za kemikalije predlo\xc5\xbeiti med drugim tudi varnostni list'